Ili

Ili (Іле en cazac, Или en rus; 伊犁河, Yili He en chinés) es un riu endoreïc dau nord-oèst de China (Prefectura Autonòma Cazaca d'Ili, dins la region de Xinjiang) e dau sud-èst de Cazacstan (Província d'Almaty).

Sa longor es de 1439 km, que 815 km son en Cazacstan. Nais dins l'èst dei Monts Tian Shan de la confluéncia dei rius de Tekes e Kunges (o Künes) qu'alimentan lei glaciers. Drena lo bacin comprés entre lei Monts Tian Shan au sud e Borohoro au nòrd. Sa vau fertila contrasta ambé l'environa arida.

Se trai dins lo lac Balqash que n'es l'afluent principau (i adutz  d'aiga per an) e onte forma un grand dèlta d'aperaquí 1800 km2 presentant de vastei zonas aigassosas (laquets, paluns) e una vegetacion luxurianta.

 Partida chinesa 
Au nòrd, la vau superiora d'Ili es separada de Jongaria per lei Monts Borohoro, e au sud es separada dau Bacin de Tarim per la cadena principala dei Monts Tian Shan. Aquela region foguèt tre la fin dau sègle XVIII lo bastion de la Dinastia Qing en Xinjiang (aperavans nomenat ); foguèt ocupada per Russia de 1871 a 1881, valent a dire de la rebellion de Yaqub Beg fins au Tractat de Sant Petersborg.

Actualament, la region fa partida de la Prefectura Autonòma Cazaca d'Ili en Xinjiang. La vila principala de la region, Yining (Kulja), se situa sus la riba nòrd dau riu a 100 km en amont de la frontiera internacionala. Fins au començament dau sègle XX, la vila se conoissiá mai que mai sota lo meteis nom que lo riu. Sus la riba sud, devèrs la frontiera internacionala, se situa lo Xian Autonòm Xibe de QapqalLo xian es una subdivision administrativa de la Republica Populara de China. Lo tèrme de xian se pòt traduire per districte., qu'es lo país natau de fòrça membres dau pòble Xibe (una minoritat nacionala), descendents de sordats mes en garnison en 1764 per l'emperaire dins aquela Marcha novament conquistada.

 Partida cazaca 
De la partida de Cazacstan drenada per Ili e seis afluents se'n ditz Zhetysu en cazac e Semirechye en rus (çò es: ).

La centrala idroelectrica de Kapshagai foguèt bastida entre 1965 e 1970Kezer K, Matsuyama H 2006: Decrease of river runoff in the Lake Balqash basin in Central Asia. Hydrological Processes Vol. 20 Is. 6 Pp 1407-1423 près de la vila omonima subre lo cors mejan d'Ili, formant la retenguda de Kapshagai. 

Tamgaly-Tas, aperaquí 20 km en avau subre Ili, es un site d'inscripcions rupèstras, marcat dempuei 2004 sus la lista dau Patrimòni Mondiau de l'UNESCO. En cazac, lo mot de Tamgaly significa , e Tas .

 Galariá 

 Nòtas e referéncias 

Categoria:Riu de bacin endoreïc
Categoria:Aiga de China
Categoria:Aiga de Cazacstan